open-index/open-wikipedia-markdown huggingface dataset:
গেনদাং বেলেক (নৃত্য)

**গেনদাং বেলেক** নৃত্য হল পশ্চিম নুসা টেঙ্গারা এবং ইন্দোনেশিয়ার  সাসাক জনগণের একটি পবিত্র ঐতিহ্যশালী লোকনৃত্য।  এই নৃত্যটি বড় ঢোলক বা ড্রামের সাথে  প্রদর্শন করা হয়, যাকে স্থানীয় ভাসায় *গেন্ডাং বেলেক* নামে অভিহিত করা হয়। 

জীবন-চক্রের বিভিন্ন পর্যায়ের অনুষ্ঠানে গেনদাং বেলেক নৃত্য পরিবেশন করা হয়, যেমন জন্ম দিবস উদযাপন, খতনা, বিবাহ এবং অন্ত্যেষ্টিক্রিয়া। বৃষ্টিপাত আনয়নের জন্য গেনদাং বেলেক নৃত্য পরিবেশন করা হয়। একটি অনুষ্ঠানে বা জাতীয় ছুটির দিনগুলির উদযাপনেও মাঝে মাঝে এই নৃত্য প্রদর্শিত হয়। 

*গেনদাং বেলেক* নৃত্যের নামকরন একটি সাসাক ভাষার পরিভাষা থেকে হয়েছে। সাসাক ভাষায় *গেনদাং বেলেক* কথার অর্থ বড় ঢোলক বা বড় ড্রাম।   একদল সঙ্গীতজ্ঞ ও তাদের ঐতিহ্যবাহী বাদ্যযন্ত্রের সঙ্গতে এই নৃত্য পরিবেশন হয় ও এই নৃত্যের বিশেষ বৈশিষ্ট্য হল যে দুটি বড় *কেন্দাং* (ড্রাম) বাদককে কেন্দ্র করে এই পুরো পরিবেশনা উপস্থাপিত হয়। .

*গেনদাং বেলেক* নৃত্যটি একটি দলগত নৃত্য এবং একের অধিক ব্যাক্তি এই নৃত্য পরিবেশনায় যোগ দেয়।  বাদ্যসঙ্গতে দুটি *গেনদাং বেলেক*  থাকা আবশ্যক। এই দুই গেনদাংকে ঐতিহ্য অনুসারে পুরুষ গেনদাং বা *গেনদাং মামা* এবং মহিলা গেনদাং বা *গেনদাং নিনা*  হিসাবে অভিহিত করা হয়। *কোডেক ড্রাম* নামক এক বাদ্যযন্ত্র নাচের ছন্দ পরিচালনার কাজে ব্যবহার হয়। এছাড়াও *গং*(একধরনের ঘন্টা জাতীয় বাদ্যযন্ত্র) এবং দুটি *রিওগ* (যেগুলি হল *রিওগ নিনা* এবং *রিওগ মামা*  নামে পরিচিত) বাজনা ব্যবহার হয়। এই নৃত্যের বাজনাবাদকদের ঐতিহ্য অনুসারে *সেকেহে* বলা হয়। এই নৃত্য শুধুমাত্র পুরুষদের দ্বারা, বিশেষত অল্প বয়স্ক ছেলেদের দ্বারা সঞ্চালিত ও প্রদর্শিত হয়।  *গেনদাং বেলেক নৃত্যে* সাধারণত তেরো বা সতেরো জন শিল্পী অংশগ্রহণ করে। 

## তথ্যসূত্র

বিষয়শ্রেণী:ইন্দোনেশিয় লোকনৃত্য
মোহর (টেলিভিশন ধারাবাহিক)

**মোহর** হল একটি ভারতীয় বাংলা রোমান্টিক ড্রামা টেলিভিশন ধারাবাহিক যা ২৮ অক্টোবর ২০১৯ তারিখে স্টার জলসায় সম্প্রচারিত হয়েছিল এবং এটি সম্প্রচারের আগে ডিজিটাল প্ল্যাটফর্ম ডিজনি+ হটস্টার-এও উপলব্ধ ছিল। এটি প্রযোজনা করেছেন লীনা গঙ্গোপাধ্যায় এবং শৈবাল ব্যানার্জির ম্যাজিক মোমেন্টস মোশন পিকচার্স।

## পটভূমি
মোহর একজন স্নাতক ছাত্র, যিনি একজন শিক্ষক হতে চান। যখন তার বাবা তাকে বিয়ে করতে বাধ্য করে, তখন সে তার বিয়ে থেকে পালিয়ে যায় এবং একটি বড় শহরে পড়াশোনা করতে আসে। শঙ্খ, তার অধ্যাপক এবং দুজনেই একে অপরের প্রেমে পড়ে যাওয়ার পরে তার জীবন পুরোপুরি বদলে যায়।

## অভিনয়ে

* সোনামণি সাহা - মোহর রায় চৌধুরী
* প্রতীক সেন - শঙ্খদীপ রায় চৌধুরী
* সাবিত্রী চট্টোপাধ্যায় - সরস্বতী বসু 
* রীতা দত্ত চক্রবর্তী - বসুমতী বসু
* অভিষেক চট্টোপাধ্যায় - স্বর্গীয় আদিদেব রায় চৌধুরী/আদিদেব
* অনসূয়া মজুমদার/মৌমিতা গুপ্তা - মালোবিকা রায়চৌধুরী 
* ত্রমিলা ভট্টাচার্য - প্রমীলা রায়
* তথাগত মুখোপাধ্যায় - এসিপি আহির দাশগুপ্ত / পুলিশ কমিশনার
* সুশোভন সোনু রায় - মিডিয়া ব্যক্তিত্ব
* প্রিয়াঙ্কা মিত্র - দিয়া রায়চৌধুরী
* নিশান্তিকা দাস - ময়ূরী রায়চৌধুরী
* সইরিতী ব্যানার্জি - অরুন্ধতী

## তথ্যসূত্র

বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:ভারতীয় টেলিভিশন নাটক
বিষয়শ্রেণী:২০২২-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:ভারতীয় নাট্য টেলিভিশন ধারাবাহিক
অন্তর্নিহিত স্বরবর্ণ

**অন্তর্নিহিত স্বরবর্ণ** আবুগিদা (বা আলফাসিলেবারি) লিপির অংশ। এটি একটি স্বরধ্বনি যা প্রতিটি অচিহ্নিত বা মৌলিক ব্যঞ্জনবর্ণ চিহ্নের সাথে ব্যবহৃত হয়। উদাহরণস্বরূপ, যদি লাতিন বর্ণ 'i' একটি অন্তর্নিহিত স্বরবর্ণ হিসাবে ব্যবহার করলে "Wikipedia" কে "Wkpeda" [ w (I)+ k (I)+ p +e+ d (I)+a] হিসাবে লেখা যেতে পারে।

অনেকগুলি পরিচিত আবুগিদা লিপি রয়েছে, যার মধ্যে বেশিরভাগ ব্রাহ্মী এবং খরোষ্ঠী, কারসিভ মেরোইটিক লিপি, যা নুবিয়াতে (আজ দক্ষিণ মিশর এবং উত্তর সুদানে) এবং গিয়েজ লিপিতে বিকাশ লাভ করেছে। তাদের অনেকগুলিতে আজও সহজাত স্বরধ্বনি ব্যবহৃত হয়। পুরাতন ফার্সি কিউনিফর্ম একটি অন্তর্নিহিত স্বরবর্ণের অনুরূপ একটি কৌশল ব্যবহার করে, যদিও শুধুমাত্র তার ব্যঞ্জনবর্ণের একটি উপসেট সহ, তাই কিছু লেখক এটিকে প্রকৃত আবুগিদা বলে মনে করেন না। যদিও এটি অন্তর্নিহিত স্বর নীতি (খ্রিস্টপূর্ব ষষ্ঠ শতাব্দী থেকে) ব্যবহার করার জন্য প্রাচীনতম লিপি হিসাবে পরিচিত, তবে এই চারটি লেখার ঐতিহ্যের মধ্যে কোন সরাসরি সংযোগ এখনও প্রদর্শিত হয়নি।

বেশিরভাগ ব্রাহ্মিক এবং গিয়েজ লিপি ব্যঞ্জনবর্ণগুলিকে মূল অক্ষর হিসাবে ব্যবহার করে, যেখান থেকে দলগুচ্ছ তৈরি করা হয়। একটি অন্তর্নিহিত স্বরবর্ণ সহ ব্যঞ্জনবর্ণযুক্ত যুক্তাক্ষরগুলি সাধারণত একটি অক্ষরের সাথে একটি স্বর চিহ্ন বা নির্ভরশীল স্বর যুক্ত করে অন্যান্য অক্ষরগুলিতে পরিবর্তন করা যেতে পারে। মেরোইটিক এবং ওল্ড ফার্সি কিউনিফর্ম এর পরিবর্তে অসহজাত স্বরধ্বনিগুলির সাথে একটি অক্ষরকে প্রতিনিধিত্ব করে এমন একটি অক্ষর সহ মূল অক্ষর অনুসরণ করে দলগুলিকে চিহ্নিত করে।

অন্তর্নিহিত স্বরবর্ণসহ লেখার পদ্ধতিগুলি প্রায়ই অন্তর্নিহিত স্বরকে দমন করার জন্য একটি বিশেষ চিহ্ন ব্যবহার করে যাতে শুধুমাত্র একটি ব্যঞ্জনবর্ণকে উপস্থাপন করা হয়, যেমন অনেক ব্রাহ্মী লিপিতে ব্যবহৃত হসন্ত। অন্যান্য ব্যবস্থাগুলিতে একটি বিশুদ্ধ ব্যঞ্জনবর্ণ (হিন্দি, ওল্ড ফার্সি কিউনিফর্ম) থেকে অন্তর্নিহিত স্বরবর্ণের সাথে একটি ব্যঞ্জনবর্ণকে আলাদা করতে বা একটি বিশুদ্ধ ব্যঞ্জনবর্ণ (গিয়েজ এবং আনুষঙ্গিক লিপি) থেকে একটি নির্দিষ্ট স্বর-চিহ্নিত রূপকে আলাদা করতে ভাষার পাঠকের জ্ঞানের উপর নির্ভর করে।

## তথ্যসূত্র

বিষয়শ্রেণী:স্বরধ্বনি
বিষয়শ্রেণী:আবুগিদা লিখন পদ্ধতি
২০২৩ নারী প্রিমিয়ার লিগ (ক্রিকেট)

**২০২৩ মহিলা প্রিমিয়ার লিগ** হল বিসিসিআই পরিচালিত ভারতের ফ্র্যাঞ্চাইজ মহিলা টি২০ লিগ ডব্লিউপিএলের প্রথম আসর। স্পনসরজনিত কারণে এটি *টাটা ডব্লিউপিএল ২০২৩* নামেও পরিচিত ছিল।

ফাইনালে মুম্বই ইন্ডিয়ান্স দিল্লি ক্যাপিটালসকে হারিয়ে প্রথমবারের জন্য ডব্লিউপিএল চ্যাম্পিয়ন হয়।

## পটভূমি
মোট পুরস্কার মূল্য ছিল ₹১০ কোটি (১.৩ মিলিয়ন মার্কিন ডলার)। প্রথম মৌসুমে মহিলাদের জন্য ম্যাচের টিকিট বিনামূল্যে ছিল। উদ্বোধনী অনুষ্ঠানটি ৪ মার্চ নবি মুম্বইয়ের ডিওয়াই পাতিল স্টেডিয়ামে অনুষ্ঠিত হয়েছিল, যেখানে এপি ধিল্লন, কৃতি স্যানন এবং কিয়ারা আডবাণী মঞ্চে হাজির হন।

এই মৌসুম থেকে সিদ্ধান্ত নেওয়া হয় যে, উভয় দলই নো-বল এবং ওয়াইড বল কলকে চ্যালেঞ্জ জানাতে ডিসিশন রিভিউ সিস্টেম ব্যবহার করতে পারে। নিয়মটি ২০২৩ সালের আইপিএল মৌসুমে প্রয়োগ করা হয়েছে।

## মাঠ
[ডান|থাম্ব|[ব্রেবোর্ন স্টেডিয়াম]]
[ডান|থাম্ব|[ডিওয়াই পাতিল স্টেডিয়াম]]

ম্যাচগুলি মুম্বই শহরের ব্রেবোর্ন স্টেডিয়াম ও ডিওয়াই পাতিল স্টেডিয়ামে অনুষ্ঠিত হয়েছিল। গড়ে ৯,০০০-১৩,০০০ সংখ্যক দর্শক প্রতি ম্যাচে আসনগ্রহণ করত। কিছু ম্যাচে দর্শকসংখ্যা ৩০,০০০ অতিক্রম করে ও ফাইনালে টিকিট বিক্রির পর শেষ হয়ে যায়।

## দলীয় সদস্য

## পয়েন্ট তালিকা

## ম্যাচ (লিগ পর্ব)
**'

বিসিসিআই ১৪ ফেব্রুয়ারি ২০২৩-এ পূর্ণাঙ্গ সূচি ঘোষণা করে।


----

----

----

----

----

----

----

----

----

----


----

----

==প্লে-অফ পর্ব==
===বন্ধনী===


===এলিমিনেটর===


===ফাইনাল===


==পরিসংখ্যান==
=== সর্বাধিক রান ===

*  অরেঞ্জ ক্যাপ

অরেঞ্জ ক্যাপ বিজয়ী: [[মেগ ল্যানিং]] ([[দিল্লি ক্যাপিটালস]])

=== সর্বাধিক উইকেট ===

*  পার্পেল ক্যাপ

পার্পেল ক্যাপ বিজয়ী: [[হেইলি ম্যাথিউজ]] (মুম্বই ইন্ডিয়ান্স)

==সম্প্রচার==
সম্প্রচারকারীদের তালিকা নিম্নরূপ:

**টেবিল উৎস''' - 

## সাফল্য ও বিতর্ক
### সাফল্য
লিগ শুরু হওয়ার আগেই বিসিসিআই সহ বহু ক্রিকেটার এবং ভারতের ক্রিকেটপ্রেমীরা লিগের শুভকামনা জানিয়ে স্বাগত জানায় এবং লিগটিকে বিশ্বের শ্রেষ্ঠ মহিলা টি২০ লিগ হিসেবে গড়ে তোলার অঙ্গীকার করে। লিগ শেষে এটি দর্শকসংখ্যার (অনলাইন ও অফলাইন উভয়) ভিত্তিতে বিশ্বের সর্বোত্তম মহিলা ক্রীড়া লিগের সম্মান পায়। অধিকাংশ মহিলা ক্রিকেটার-ই এই লিগের অংশ হতে পারায় নিজেদের খুশি প্রকাশ করেছেন।

### বিতর্ক
ক্যারিবীয় মহিলা ক্রিকেটার ডিন্দ্রা ডটিন চোট পাওয়ার জন্য গুজরাট জায়ান্টস ফ্র্যাঞ্চাইজ তার নাম বাদ দিলে, ডিন্দ্রা ডটিন জানান তাকে না জানিয়ে দল থেকে নাম বাদ দেওয়া হয়েছে। পরে গুজরাট জায়ান্টস একটি টুইট বার্তার দ্বারা বিষয়টি পরিষ্কার করে ক্ষমা চেয়ে নেয়।

## তথ্যসূত্র

## বহিঃসংযোগ
* ইএসপিএনক্রিকইনফো

বিষয়শ্রেণী:মহিলা প্রিমিয়ার লিগ (ক্রিকেট)
বিষয়শ্রেণী:২০২৩-এ ভারতীয় ক্রিকেট
বিষয়শ্রেণী:মুম্বইভিত্তিক ক্রিকেট
জেনদিং শ্রীবিজয়া

**জেনদিং শ্রীবিজয়া** হল সঙ্গীত ও নৃত্যের সমন্বয়ে গঠিত এক ঐতিহ্যবাহী শিল্পকলা যা পালেমবাং, দক্ষিণ সুমাত্রা, ইন্দোনেশিয়া থেকে উদ্ভূত। গান এবং নৃত্যে উভয়েরই মাধ্যমে শ্রীবিজয়া সাম্রাজ্যের জাঁকজমক, সাংস্কৃতিক পরিমার্জন, গৌরব এবং মহিমা বর্ণনা করার জন্য এই বিশেষ প্রদর্শনীর উদ্ভব করা হয়েছিল যা একসময় ইন্দোনেশিয়ান দ্বীপপুঞ্জের পশ্চিম অংশ এবং মালয় বিশ্বকে একত্রিত করতে সফল হয়েছিল। 

জেনদিং শব্দটি একটি জাভানীয় শব্দ যা সেদেশের শাস্ত্রীয় গ্যামেলান সঙ্গীত অনুশীলনের সাথে সম্পর্কযুক্ত। এই শব্দটি পরে মালয় এবং ইন্দোনেশিয়ান ভাষায় অভিযোজিত হইয়েছে। এই শব্দের অর্থ মুলতঃ **গান**। শ্রীবিজয়ার সাম্রাজ্য একসময় সামুদ্রিক দক্ষিণ-পূর্ব এশিয়া শাসন করেছিল, যার রাজধানী ছিল বর্তমান পালেমবাং যা ইন্দোনেশিয়ায় দক্ষিণ সুমাত্রা অঞ্চলে অবস্থিত । তাই জেনদিং শ্রীবিজয়া শব্দের মোটামুটি অনুবাদ করলে তার মানে দাড়ায় শ্রীবিজয়ের পরিবেশনা। জেনদিং শ্রীবিজয়া হল সঙ্গীত, গান এবং নৃত্যের একত্রীকরনে এক লৌকিক পরিবেশনা যা শ্রীবিজয় সাম্রাজ্যের জাঁকজমকের পরিচয় দেয়।
থাম্ব| গানকেট -পরিহিত ''আইসান গেদে'' পোশাক, গেন্ডিং শ্রীবিজয়া নাচের পারফরম্যান্সে প্রধান মহিলার দ্বারা পরিধান করা।
জেনদিং শ্রীবিজয়া নৃত্য হল পালেমবাংয়ের একটি ঐতিহ্যবাহী ইন্দোনেশিয়ান নৃত্য যা আগত বিশেষ অতিথিদের সম্মান ও স্বাগত জানাতে পরিবেশিত হয়। নাচটি প্রায়ই রাষ্ট্রীয় অনুষ্ঠান, মধ্যাহ্নভোজ, নৈশভোজ বা অভ্যর্থনা সভায় পরিবেশিত হয়। রাষ্ট্রের প্রধান, রাষ্ট্রপতি, রাজা, রাণী এবং রাজকীয় অতিথি, মন্ত্রী এবং রাষ্ট্রদূতের মতো বিশেষ পদাধিকারী অতিথিদের সম্মান জানাতে এটি পরিবেশন করা হয়। মুলতঃ পালেমবাংয়ে বার্ষিক শ্রীবিজয়া উৎসবে জেনদিং শ্রীবিজয়া নৃত্য পরিবেশিত হয়। 

এই নৃত্যটি নয়জন যুবতী এবং সুন্দরী মহিলাদের দ্বারা পরিবেশন করা হয়। তারা একধরনের স্থানীয় জমকালো  ঐতিহ্যবাহী পোশাক পরে যার নাম *আইসান গেদে।* তারা *তাংগাই* গিল্ডেড নামক গয়না পরে। বিশ্বাস করা হয় যে এই নাচের পোশাক বিভিন্ন সাংস্কৃতিক প্রভাবে প্রভাবিত। বিশেষ করে এতে মালয়, জাভানিজ এবং চীনা সংস্কৃতির বিশেষ প্রভাব দেখা যায়।  এই মহিলারা শ্রীবিজয়ার রাজকন্যাদের প্রতিনিধিত্ব করে এবং হলুদ প্যারাসোল এবং সোনালি বর্শাধারী দুই *পেঙ্গাওয়াল* পুরুষ নর্তকদের দ্বারা সুরক্ষিত থাকে।  একজন গায়ক নাচের সময় শ্রীবিজয়ার স্থানীয় সংগীত পরিবেশন করেন, যার সাথে গেমলান এবং বিভিন্ন প্রকার বাদ্যযন্ত্র বাজানো হয়। কিন্তু বর্তমানে আবহ সংগীতের বদলে প্রায়ই টেপ রেকর্ড করা সঙ্গীত বাজিয়ে নৃত্য পরিবেশিত হয়। 

## তথ্যসূত্র

বিষয়শ্রেণী:সুমাত্রার নৃত্য
বিষয়শ্রেণী:ইন্দোনেশিয় লোকনৃত্য
স্যালি কার্কল্যান্ড (সম্পাদক)

**স্যালি কার্কল্যান্ড** (; জন্ম: ১ জুলাই ১৯১২ - ১ মে ১৯৮৯) *[[লাইফ (সাময়িকী)|লাইফ]]* ও *[[ভোগ (ম্যাগাজিন)|ভোগ]]* পত্রিকার ফ্যাশন সম্পাদক। তিনি ১৯৪৭ থেকে ১৯৬৯ সালে *লাইফ* সাময়িকীর একমাত্র ফ্যাশন সম্পাদক হিসেবে দায়িত্ব পালন করেন। তার কন্যা স্যালি কার্কল্যান্ড একজন মডেল ও অভিনেত্রী। ইতালীয় পোশাক নিয়ে তার প্রতিবেদনের জন্য ইতালি সরকার ১৯৫৪ সালে তাকে "অর্ডার অব দ্য স্টার অব ইতালিয়ান সোলিডারিটি*-তে ভূষিত করে।

==প্রারম্ভিক জীবন==
কার্কল্যান্ড ১৯১২ সালের ১লা জুলাই [[ওকলাহোমা]] অঙ্গরাজ্যের ছোট শহর এল রেনোতে জন্মগ্রহণ করেন। তার জন্মনাম ছিল সারা ফিনি। তার পিতা কর্নেল রবার্ট ট্রুম্যান ফিনি এবং মাতা রুথ ইডা "মিনি" নেইল। রবার্ট ফিনি জুনিয়র নামে তার এক ভাই ছিল। তিনি ব্রেইনিফ ইন্টারন্যাশনাল এয়ারওয়েজের ভাইস প্রেসিডেন্ট ছিলেন। ১৯২০ ও ১৯৩০-এর দশকে স্যালি তার পিতামাতার সাথে [[ওয়াশিংটন ডি.সি.]]-তে বসবাস করতেন। তিনি ১৯৩৪ সালে ভাসার কলেজ থেকে স্নাতক সম্পন্ন করেন।

স্যালি ১৯৩৮ সালে [[নিউ ইয়র্ক সিটি]]তে ফ্রেডরিক ম্যাকমাইকেল কার্কল্যান্ডকে বিয়ে করেন। ফ্রেডরিক [[ফিলাডেলফিয়া]]র ধনাঢ্য পরিবারের সন্তান। তাদের একমাত্র সন্তান [[স্যালি কার্কল্যান্ড]] একজন অভিনেত্রী। স্যালির নামানুসারেই তার নামকরণ করা হয়।

==কর্মজীবন==
১৯৩৪ সালে ভাসার কলেজ থেকে স্নাতক সম্পন্ন করার পর তিনি লর্ড অ্যান্ড টেইলরের কলেজের দোকানে কাজ করতেন। এটি তখন সেরা নৈমিত্তিক মার্কিন পোশাকের সদরদপ্তর ছিল।

===ভোগ===
পাঁচ বছর লর্ড অ্যান্ড টেইলরে কাজ করার পর ১৯৩৯ সালে তিনি *ভোগ* পত্রিকার সহ-সম্পাদক হিসেবে যোগদান করেন। ১৯৪৬ সালে তিনি এই পত্রিকার ফ্যাশন সম্পাদক ছিলেন।

===লাইফ===
কার্কল্যান্ড [[দ্বিতীয় বিশ্বযুদ্ধ]]ের সময় *লাইফ* পত্রিকায় প্রশান্ত মহাসাগরীয় অঞ্চলের প্রতিবেদক হিসেবে কাজ করেন। এরপর তিনি ১৯৪৭ থেকে ১৯৬৯ সাল পর্যন্ত এই পত্রিকার ফ্যাশন সম্পাদক ছিলেন। কার্কল্যান্ড আন্তর্জাতিক ফ্যাশন জগতে সাপ্তাহিক পত্রিকার প্রভাব বিস্তারে গুরুত্বপূর্ণ ভূমিকা পালন করেন। তিনি এক বা দুই পাতা জুড়ে একাধিক মডেলের ছবি প্রকাশ করা প্রথম ফ্যাশন সম্পাদক। তার এই অভিনব শৈলী ব্যাপকহারে নকল করা হয়।

লাইফ পত্রিকা ছাড়ার পর তিনি ডিজাইনার ক্লেয়ার ম্যাকার্ডেলকে নিয়ে একটি বই লিখেন এবং মাসিক বাণিজ্য সাময়িকী র‍্যাম রিপোর্টে নিবন্ধ লিখতেন।

==পুরস্কার ও স্বীকৃতি==
ইতালীয় পোশাক নিয়ে তার প্রতিবেদনের জন্য ইতালি সরকার ১৯৫৪ সালে তাকে "অর্ডার অব দ্য স্টার অব ইতালিয়ান সোলিডারিটি*-তে ভূষিত করে।

এছাড়া ১৯৫৫ সালে ফ্যাশনে অবদানের জন্য অভিনেত্রী গ্রেস কেলি ও ডিজাইনার ভেরা ম্যাক্সওয়েলের সাথে তিনি নাইমান-মার্কাস পুরস্কার অর্জন করেন।

## মৃত্যু
কার্কল্যান্ড ১৯৮৯ সালের ১লা মে ৭৭ বছর বয়সে নিউ ইয়র্ক সিটির সেন্ট ভিনসেন্ট্‌স হাসপাতালে মৃত্যুবরণ করেন।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:২০শ শতাব্দীর মার্কিন সাংবাদিক
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:ওকলাহোমা সিটির লেখক
বিষয়শ্রেণী:নারী পত্রিকা সম্পাদক
বিষয়শ্রেণী:নিউ ইয়র্ক সিটির সাংবাদিক
বিষয়শ্রেণী:ফ্যাশন সম্পাদক
বিষয়শ্রেণী:ফিলাডেলফিয়ার লেখক
বিষয়শ্রেণী:মার্কিন পত্রিকা সম্পাদক
মহসিন আলি (ক্রিকেটার)

**মহসিন আলী** (জন্ম তারিখ অজানা) একজন কেনিয়ার সাবেক প্রথম-শ্রেণীর ক্রিকেটার ।

আলী ২০০০ সালে নাইরোবিতে সফরকারী পাকিস্তান এ ক্রিকেট দলের বিপক্ষে কেনিয়া সিলেক্টের হয়ে প্রথম-শ্রেণীর ক্রিকেটে তার একমাত্র উপস্থিতি ছিল।  ম্যাচে একবার ব্যাটিং করে কেনিয়ার প্রথম ইনিংসে কাশিফ রাজার বলে ৪৭ রানে আউট হন তিনি। মাঠে তিনি তিনটি ক্যাচও নিয়েছেন।  কেনিয়ান দলের নিয়মিত স্ট্রাইকিংয়ের সাথে, আলি পরে কেনিয়ার পক্ষ থেকে অক্টোবর ২০০৪ সালে ইন্টারকন্টিনেন্টাল কাপে নামিবিয়ার মুখোমুখি হওয়ার জন্য নির্বাচিত হন, কিন্তু শুরুর একাদশে জায়গা পাননি। 

## তথ্যসূত্র

## বহিঃসংযোগ

* 
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কেনীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:ভারতীয় বংশোদ্ভূত কেনীয় ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ
মেক্সিকোর রাজ্যগুলির তালিকা

**মেক্সিকোর রাজ্যগুলি** মেক্সিকো দেশের প্রথম-সারির প্রশাসনিক বিভাগ, যা আনুষ্ঠানিকভাবে ইউনাইটেড মেক্সিকান স্টেটস নামে পরিচিত। মেক্সিকোতে ৩২টি ফেডারেল সত্তা রয়েছে (৩১টি রাজ্য এবং রাজধানী মেক্সিকো সিটি, একটি পৃথক সত্তা হিসাবে যা আনুষ্ঠানিকভাবে একটি রাজ্য নয়)। 

রাজ্যগুলি আবার বিভিন্ন পৌরসভায় বিভক্ত। মেক্সিকো সিটি বরোতে বিভক্ত, সরকারীভাবে  হিসাবে মনোনীত বা , অন্যান্য রাজ্যের পৌরসভার মতো কিন্তু বিভিন্ন প্রশাসনিক ক্ষমতা সহ। 

## তালিকা
*মেক্সিকোর পোস্ট এজেন্সি, কোরিওস ডি মেক্সিকো, রাষ্ট্রীয় নামের সংক্ষিপ্ত নামগুলির একটি অফিসিয়াল তালিকা অফার করে না এবং সেগুলি নীচে অন্তর্ভুক্ত করা হয়নি।* *মেক্সিকান রাজ্যগুলির একটি তালিকা এবং তাদের সংক্ষিপ্ত রূপের কয়েকটি সংস্করণ এখানে পাওয়া যাবে।* 

**মন্তব্য:**


## আরও দেখুন
 

## তথ্যসূত্র

বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:মেক্সিকোর রাজ্য
বিষয়শ্রেণী:উদ্ধৃতি শৈলীতে স্পেনীয় ভাষার উৎস (es)
মদ (হিন্দু দর্শন)

**মদ** (, ) একটি সংস্কৃত শব্দ, যার অর্থ পালি ভাষায় "অহংকার, গর্ব, যৌন আধিক্য" এবং সংস্কৃত ভাষায় "উল্লাস, আনন্দ, উত্তেজনা, অনুপ্রেরণা"। মদ হল "মানসিক অস্থিরতা"। এটি আত্মাকে কষ্ট দেয় এমন পাঁচটি ক্লেশের, এবং ষড়রিপুগুলোর মধ্যে একটি।

## সাহিত্য
শিবপুরাণে মদ বলতে অহংকার বোঝানো হয়েছে। হিন্দু ধর্মতত্ত্ব অনুসারে, এটি "অহংকার, অত্যধিক অহংকার, দৃঢ়তা, একগুঁয়ে মানসিকতা" এর মতো নেতিবাচক গুণাবলীকে বোঝায়। এটাকে মোক্ষ বা মোক্ষলাভের জন্য বড় বাধা হিসেবে দেখা হয়। কেউ যদি অন্য ব্যক্তির প্রতি মদ ধারণ করে, তবে তারা মোক্ষ লাভ করতে পারে না। ব্যক্তির মধ্যে মদ এর উপস্থিতি অজ্ঞতার দিকে নিয়ে যায় যা ফলস্বরূপ মনের কলুষতার দিকে নিয়ে যায়। হিন্দু শাস্ত্র অনুসারে, মদ প্রায়শই বিভিন্ন কারণে উদ্ভাসিত হয়।

## তথ্যসূত্র

বিষয়শ্রেণী:হিন্দু দার্শনিক ধারণা
বিষয়শ্রেণী:সংস্কৃত শব্দ ও বাক্যাংশ
বিষয়শ্রেণী:অসুর
হুডোক

***হুডোক*** হল একটি মুখোশধারী নৃত্য যা ইন্দোনেশিয়ার পূর্ব কালিমান্তান প্রদেশের দায়াক জাতিগোষ্ঠীর অন্তর্গত বিবিধ উপ-গোষ্ঠীর লোকেরা ইরাউ ফসল উৎসবের সময় পরিবেশন করে। পূর্ব কালিমান্তান প্রদেশের দায়াক জনসংখ্যার মধ্যে *হুডোক* সংস্কৃতি এবং আচার প্রচলিত এবং এটি মহাকাম উলু প্রদেশ থেকে উদ্ভূত বলে মনে করা হয়।

## নৃত্যের সাথে সম্পর্কিত স্থানীয় বিশ্বাস
বাহাউ, বুসাং, মোদাং, আওহেং এবং পেনিহিং জনগণের ঐতিহ্যগত বিশ্বাস অনুসারে, *হুডোক* হল ইঁদুর, শুয়োর, চিতাবাঘ এবং কাক সহ তেরোটি ফসল-ধ্বংসকারী জন্তু-জানোয়ার এবং কীট। উৎসবে, *হুডোক* নর্তকীরা প্রতীকী মুখোশ পরে এবং এক একজন ফসল-ধ্বংসকারী জন্তু-জানোয়ার অথবা কীটের প্রতিনিধিত্ব করে। তারা *পিনাং* ( এরিকা পাম ) বা কলা গাছের ছাল দিয়ে তৈরি পোশাক পরিধান করে। পিনাং খেজুর পাতায় তাদের আপাদমস্তক আবৃত করা হয়। নৃত্যে আরও দুজন নৃত্যশিল্পী মানব রক্ষকের ভূমিকা পালন করে। নৃত্য পরিবেশনার শেষ পর্যায়ে দুজন মানবের প্রতিনিধিত্বকারী হুডোক বেরিয়ে আসে এবং কীটপতঙ্গ ও জন্তুজানোয়ারবেশী হুডোকদের তাড়া করে। নাচের প্রদর্শন এক ঘন্টা থেকে পাঁচ ঘন্টা অবধি স্থায়ী হয়।

হুডোক নাচ ইন্দোনেশিয়ার পূর্ব কালিমান্তান প্রদেশের দায়াক জাতিগোষ্ঠীর সংস্কৃতির এক উল্লেখযোগ্য পরিচায়ক ও প্রতীক হিসাবে চিহ্নিত। এটি ইন্দোনেশিয়ার এক অন্য়তম লোকশিল্প। প্রতি বছর সেপ্টেম্বর থেকে অক্টোবর মাসে মানুষ শুকনো ক্ষেতে ধান চাষের জন্য জমিতে হাল চালায় এবং তারপর আচার অনু্যায়ী প্রত্যেক গ্রামে এই নৃত্য পরিবেশন করা হয়। নাচের মধ্যমে তারা প্রার্থনা জানায় যাতে তাদের ক্ষেত কীট-পতংগ এবং জন্তু-জানোয়ারদের হাত থেকে সুরক্ষিত থাকে ও তাতে প্রচুর পরিমাণে ফসল হয়।
চিত্র:Hudoq mask.jpg
চিত্র:COLLECTIE TROPENMUSEUM Houten dansmasker gedragen tijdens feesten voor de zaaitijd van rijst TMnr 391-161.jpg
চিত্র:COLLECTIE TROPENMUSEUM Houten dansmasker gedragen tijdens feesten voor de zaaitijd van rijst TMnr 391-162.jpg
চিত্র:COLLECTIE TROPENMUSEUM Een deelnemer aan een maskerdans in Laham ter gelegenheid van de aankomst van pater Groen TMnr 60051378.jpg
চিত্র:COLLECTIE TROPENMUSEUM Een maskerdans in Laham ter gelegenheid van de aankomst van pater Groen TMnr 60051453.jpg
চিত্র:The Hudoq Dancers.jpg


## তথ্যসূত্র

বিষয়শ্রেণী:ইন্দোনেশিয় লোকনৃত্য
বিষয়শ্রেণী:এশিয়ার ছদ্মবেশী অনুষ্ঠান
সাঈদা পৌর স্টেডিয়াম

**সৈদা পৌর স্টেডিয়াম** (    ), **শহীদ রফিক হারিরি স্টেডিয়াম** নামেও পরিচিত (   ), এটি লেবাননের সৈদায় অবস্থিত একটি ২২,৬০০ ক্ষমতাসম্পন্ন বহুমুখী স্টেডিয়াম।

স্টেডিয়ামটি ১৯৯৯ সালে পুরানো স্টেডিয়ামের সম্প্রসারিত মাঠে নির্মিত হয়েছিল, লেবাননে অনুষ্ঠিত ২০০০ সালে এএফসি এশিয়ান কাপের  ম্যাচ আয়োজনের অন্যতম ভেন্যু হিসেবে পরিচিত ছিল। এটি বর্তমানে বেশিরভাগ স্থানীয় এবং আন্তর্জাতিক ফুটবল ম্যাচের জন্য ব্যবহৃত হয়। স্টেডিয়ামে অ্যাথলেটিক্স সুবিধাও রয়েছে।

## তথ্যসূত্র

## বহিঃসংযোগ

* স্টেডিয়ামডিবি চিত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:এএফসি এশিয়ান কাপ স্টেডিয়াম
বিষয়শ্রেণী:লেবাননের ফুটবল মাঠ
বিষয়শ্রেণী:লেবাননের ক্রীড়া মাঠ
হারিস খান

**হারিস খান** (জন্ম ২৫ মার্চ ১৯৯৫) একজন পাকিস্তানি ক্রিকেটার। ২০১৩ থেকে ২০১৫ সাল পর্যন্ত হায়দরাবাদের হয়ে এগারোটি প্রথম-শ্রেণীর এবং তেরোটি লিস্ট এ ম্যাচ খেলেছেন 

## তথ্যসূত্র

## বহিঃসংযোগ

* Haris Khan at ESPNcricinfo

বিষয়শ্রেণী:হায়দ্রাবাদের (পাকিস্তান) ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
আভাসবাদ

**আভাসবাদ** () শব্দ শব্দটি থেকে উদ্ভূত শব্দ যার অর্থ নিছক বা ভুল চেহারা, প্রতিফলন, চেহারা, আলো, যুক্তির আভাস, উদ্দেশ্য। হিন্দু দর্শনে শব্দটি আবির্ভাবের তত্ত্বকে বোঝায়, শৈব ও অদ্বৈত বেদান্ত দর্শন উভয়ই, যদিও ভিন্ন অর্থের সাথে।

## বিষয়বস্তু
শৈবরা সৃষ্টিকে ব্যাখ্যা করার জন্য স্রষ্টা-ধারক-ধ্বংসকারী শিবের মহেশ্বরায় (ইচ্ছার সার্বভৌমত্ব) উপর নির্ভর করে। জ্ঞানদিকর দুটি তত্ত্ব নিয়ে কাজ করেন- ক) স্বতন্ত্র্যবাদ এবং খ) আভাসবাদ শিবের স্বেচ্ছাশক্তি ব্যাখ্যা করতে। সমগ্র সৃষ্টি বা প্রকাশ ভগবানের ক্রিয়া শক্তির ফল যা তিনটি আইনের ক্রিয়াকলাপের কারণে নির্মান শক্তি (উপাদান শক্তি) হয়ে ওঠে - বিভাজনের আইন, উপলব্ধির আইন এবং কার্যকারণের আইন। স্বতন্ত্র্যবাদ বা সর্বজনীন স্বেচ্ছাসেবকতা হল প্রত্যবিজ্ঞা পদ্ধতির প্রধান মতবাদ; এটি স্ব-নির্ভরতা বা প্রভুর ইচ্ছার সার্বভৌমত্বের মতবাদ যা বিশ্বের প্রক্রিয়াকে প্রেরণা দেয়। এটি প্রকৃতিতে সৃজনশীল শক্তি এবং প্রভাবের গুণন ব্যাখ্যা করে। এই তত্ত্বটি আরম্ভবাদ (বাস্তববাদী সৃষ্টির তত্ত্ব), পরিণামবাদ (রূপান্তরের তত্ত্ব) এবং বিবর্তবাদ (প্রকাশের তত্ত্ব) প্রতিস্থাপন করেছে। অভিসবাদ হল প্রত্যবিজ্ঞার প্রকাশের তত্ত্ব, যা উৎপলাচার্য দ্বারা উত্থাপিত এবং অভিনবগুপ্তকে প্রভাবিত করেছিল, যা অদ্বৈতবাদকে ব্যাখ্যা করে এবং বিশ্ব বস্তুকে প্রকাশ বা আভাস হিসাবে ধরে রাখে এবং এই দৃষ্টিভঙ্গি যে এটি শিবের স্বভাব, পরম কারণ (পরম শিব), প্রকাশ করার জন্য নিজেই ভিতরমহাবিশ্বের বিভিন্ন রূপ, যে সমগ্র মহাবিশ্ব শিবের আভাস। এটি সত্যকে স্বীকৃতি দেয় যে চেহারা বা বিশ্বের প্রক্রিয়া হিসাবে চেহারাটি বাস্তব, চেহারাটি শিবের উপর আধিপত্য নয় যা সক্রিয়ভাবে সৃষ্টির মুক্ত স্বতঃস্ফূর্ত ক্রিয়ায় জড়িত। প্রকৃতি হল শিবের স্বাধীন ইচ্ছার অভিক্ষেপ।

অদ্বৈত বেদান্ত সংস্করণে, আভাসবাদ, সুরেশ্বর দ্বারা সমর্থন করা চেহারার তত্ত্ব, মনে করে যে ব্যক্তি আত্মা নিছক মায়াময় চেহারা - অভিক্ষেপ - ব্রহ্ম-বুদ্ধির। শঙ্কর দ্বারা সমর্থন করা এই দর্শনের চিন্তাধারা অনুসারে, চেতনার স্তরে জীব ও ঈশ্বরকে শুধুমাত্র এক নিরপেক্ষ ব্রহ্মর প্রতিফলন বা প্রকাশ হিসাবে বিবেচনা করা হয়; কারণ তারা ব্রহ্মের সাথে অভিন্ন তাদের নিজস্ব কোন আলাদা পরিচয় নেই। সুরেশ্বর বজায় রেখেছেন যে জীবগুলি ব্রহ্মের মতোই বাস্তব, তারা অবিদ্যার মধ্যে এবং মাধ্যমে প্রাথমিক আবির্ভাব, যখন জগতের বস্তুগুলি অবাস্তব, তারা গৌণ চেহারা, প্রাথমিক আবির্ভাবের নিছক প্রতিফলন। এইভাবে অবিদ্যায় প্রদর্শিত বাস্তবতাই অভূতপূর্ব বা অভিজ্ঞতামূলক সত্ত্বার মাধ্যমে পরবর্তী সমস্ত বাহ্যিক আবির্ভাবের কারণ, যা বিভ্রম হিসাবে স্বীকৃত। শঙ্কর এই মত পোষণ করেন যে অবিদ্যা বা মায়া, আধিভৌতিক অজ্ঞতা, অ-আত্ম (অনাত্মান) এর উপর স্ব-অধিকারের প্রকৃতি, বাস্তবের উপর বাস্তব এবং তদ্বিপরীত, খালি শূন্যের উপর আধিপত্য হতে পারে না। মহাবিশ্বের সৃষ্টি স্ব-সৃষ্টি ছাড়া আর কিছুই নয় (ব্রহ্মসূত্র ১.৪.২৬); ব্রহ্ম আপাতদৃষ্টিতে নিজেকে সব কিছুতে রূপান্তরিত করে সব কিছু সৃষ্টি করেন। প্রতিবিম্ববাদ, প্রতিফলনের তত্ত্ব, আভাসবাদ থেকে উদ্ভূত হয়েছে। পদমপদে এই সত্যের ভিত্তি ছিল যে সচেতনতা মূলের মতই তৎ ত্বং অসিতে যে মহাবাক্যে ব্রহ্মের সাথে অনিদংস (শুদ্ধ সচেতনতা) এর পরিচয় রয়েছে।

## তথ্যসূত্র

বিষয়শ্রেণী:হিন্দু দার্শনিক ধারণা
বিষয়শ্রেণী:অদ্বৈত বেদান্ত
বিষয়শ্রেণী:শৈবধর্ম
মোহাম্মদ হাসনাইন (ক্রিকেটার, জন্ম ১৯৭৫)

**মোহাম্মদ হাসনাইন** (জন্ম ২০ অক্টোবর ১৯৭৫) একজন পাকিস্তানি ক্রিকেটার । তিনি ১৯৯১ থেকে ২০০৯ সাল পর্যন্ত  ৫০টি প্রথম-শ্রেণীর, ৩৯টি লিস্ট এ এবং ৪টি টি-টোয়েন্টি ম্যাচ খেলেছেন, মূলত করাচি দলের প্রতিনিধিত্ব করেছেন; এছাড়াও হাসনাইন করাচি পোর্ট ট্রাস্ট এবং হায়দ্রাবাদের হয়েও খেলেছেন। তিনটি অনূর্ধ্ব-১৯ একদিনের আন্তর্জাতিক ম্যাচে পাকিস্তানের প্রতিনিধিত্ব হয়ে করেছেন। 

## তথ্যসূত্র

## বহিঃসংযোগ

* 

বিষয়শ্রেণী:করাচি থেকে আগত ক্রিকেটার
বিষয়শ্রেণী:হায়দ্রাবাদের (পাকিস্তান) ক্রিকেটার
বিষয়শ্রেণী:করাচি পোর্ট ট্রাস্টের ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
ইন্দাং (নৃত্য)

থাম্ব|ইন্দাং নৃত্য
***ইন্দাং নৃত্য*** যা **ডিনডিন বাদিন্দিন** নামেও পরিচিত, এটি একটি ঐতিহ্যবাহী মিনাংকাবাউ ইসলামিক নৃত্য যা পশ্চিম সুমাত্রা, ইন্দোনেশিয়া থেকে উদ্ভূত হয়েছে। তের শতকে পশ্চিম সুমাত্রায় ইসলাম ধর্মের উত্থানের প্রভাব হিসাবে মিনাংকাবাউ সম্প্রদায়ে ইন্দাং নৃত্যের প্রচার হয় এবং তা বিকাশ লাভ করে।

ঐতিহাসিক প্রমান থেকে জানা যায় যে, চোদ্দ শতকে মিনাং সংস্কৃতি এবং ইসলামিক সংস্কৃতির বিকাশের ফল ইন্দাং নৃত্য। কথিত আছে যে ইসলামী ব্যবসায়ীরা আচেহ শহরে প্রবেশ করে স্থানীয় অঞ্চলে ইসলামি সভ্যতার সূচনা করেছিল। সুমাত্রা দ্বীপের পশ্চিম উপকূল থেকে শুরু করে উলাকান-প্যারিয়ামান পর্যন্ত ইসলামের প্রভাব ছড়িয়ে পড়ে।

কুরানের ক্রিয়াকলাপের পরে সুরাওতে এই নৃত্য উপস্থাপনা করা হয়। নৃত্যের সাথে গাওয়া গানের বিষয়বস্তুতে ধর্মীয় শিক্ষা ও বাণী অন্তর্নিহিত থাকে।

অতীতে, প্যারিয়ামনের প্রতিটি নগরীর নিজস্ব ইন্দাং নৃত্যের দল ছিল এবং ইন্দাং একসময় পবিত্রতায় পূর্ণ ছিল। কেউ কেউ বলে যে এই গোষ্ঠীগুলির প্রত্যেকের একটি "সিপাতুয়াং সিরাহ" অর্থাৎ অভিভাবক আছে যারা অতিপ্রাকৃতিক ক্ষমতার অধিকারী, যারা বাইরের শক্তি থেকে তাদের গোষ্ঠীকে সুরক্ষা প্রদান করে।

বহমান সময়ের পরিপ্রেক্ষিতে, ইন্দাং শব্দটির ব্যবহার ও উচ্চারণে কিছু বিশেষ পরিবর্তন ও উত্থান-পতন লক্ষ্য করা গেছে। অনুষ্ঠানের প্রথম দিনে শুরুর সময়, ইন্দাং নৃত্য শুরু হয় মধ্যরাতে। মোটামুটি রাত এগারোটা থেকে বারোটার মধ্যে অনুষ্ঠানের সূচনা হয়। দ্বিতীয় দিনে প্রবেশ সন্ধ্যা হয়ে যাওয়ার পর মাগরিবের নামাজ পড়া হয় ও এই নৃত্য পরিবেশনা শুরু হয়।  ইন্দাং নাচ ইন্দোনেশিয়ার বাইরেও জনপ্রিয়। যেমন নেগেরি সেম্বিলান, মালয়েশিয়া ইত্যাদি দেশেও এই নাচের প্রচলন আছে।

## তথ্যসূত্র

বিষয়শ্রেণী:ইন্দোনেশীয় সংস্কৃতি
বিষয়শ্রেণী:ইন্দোনেশিয় লোকনৃত্য
দুনিয়া

ইসলামে, ****** দুনিয়া ( ) বলতে পরকালের (*[[Akhirah|আখিরাত]]*)  বিপরীতে অস্থায়ী জগত এবং এর পার্থিব উদ্বেগ এবং সম্পদকে বোঝায়,

কুরআনে, *দুনিয়া* এবং *আখিরাত* কখনও কখনও বৈপরীতভাবে ব্যবহৃত হয়, আবার কখনও পরিপূরকরূপে ইসলাম বিশ্বকে "মন্দ" বলে অগ্রাধিকার দেয় না। তার পরিবর্তে, এই বিশ্বকে "পরকালের ক্ষেত্র" এবং পরীক্ষার স্থান হিসাবে সংজ্ঞায়িত করা হয়েছে। প্রাচীন ককেশীয় ধর্মে যেমন মারি, দুনিয়া বা টুনিয়া দ্বারা বিশ্বের ঈশ্বরকে বোঝায়। দুটি কোরআনের আয়াতে আছে যে দুনিয়া এবং আখিরাত একে অপরের বিকল্প হিসাবে বিবেচিত হয় না:  
 
* "অতএব আমাদের জন্য এই দুনিয়ায় ও পরকালে কল্যাণ নির্ধারিত করে দিন, আমরা আপনার নিকটই প্রত্যাবর্তন করেছি। তিনি (আল্লাহ) বললেনঃ যাকে ইচ্ছা আমি আমার শাস্তি দিয়ে থাকি, আর আমার করুণা ও দয়া প্রতিটি জিনিসকেই পরিব্যপ্ত করে রয়েছে, সুতরাং আমি তাদের জন্যই কল্যাণ অবধারিত করব যারা পাপাচার হতে বিরত থাকে, যাকাত দেয় এবং আমার নিদর্শনসমূহের প্রতি ঈমান আনে।"(সূরা আল আ'রাফ ৭:১৫৬)
* "হে আকাশমন্ডলী ও পৃথিবীর সৃষ্টিকর্তা! আপনিই ইহলোক ও পরলোকে আমার অভিভাবক, আপনি আমাকে মুসলিম হিসাবে মৃত্যু দান করুন এবং আমাকে সৎকর্মপরায়ণদের অন্তর্ভুক্ত করুন!" (*[[সূরা ইউসুফ]]* ১২:১০১)

কোরআন যা নিন্দা করেছে তা হল পার্থিব জীবনের প্রতি অত্যধিক মনোযোগ অনন্ত জীবন ভুলে যাওয়ার মূল। এই উদ্দেশ্যে, মুসলমানদেরকে কোরআনের সূরা মুহাম্মদের ২৪ নং আয়াতে চিন্তা করার জন্য এবং এই অস্থায়ী অস্তিত্ব এবং এর ফাঁদের সাথে খুব বেশি সংযুক্ত না হওয়ার জন্য তাদের যথাসাধ্য চেষ্টা করার জন্য উৎসাহিত করা হয়েছে। 
* "তাহলে কি তারা কুরআন সম্বন্ধে অভিনিবেশ সহকারে চিন্তা করেনা? তাদের অন্তর তালাবদ্ধ –"(*[[সূরা মুহাম্মদ]]* ৪৭:২৪)
ইসলামে, দুনিয়া একটি পরীক্ষা;সফলতা ও ব্যর্থতা যথাক্রমে জান্নাত ও জাহান্নামএর দিকে নিয়ে যায়।

## আধুনিক ব্যবহার
দুনিয়া  শব্দটি মূলত একটি আরবি শব্দ যা দাল-নুন-ওয়াও (د ن و 'অর্থ: কাছে আনা') মূলশব্দ থেকে এসেছে। সেই অর্থে, দুনিয়া হল "যা কাছে আনা হয়"।  শব্দটি অন্যান্য অনেক ভাষায় ছড়িয়ে পড়েছে, বিশেষ করে যাদের মুসলিম ভাষাভাষীদের বৃহৎ গোষ্ঠী রয়েছে। উদাহরণ স্বরূপ;
* /  in Egyptian Arabic
*  in তুর্কী
*  in আজারবাইজানী
*  () in অর্দি
*  () in হিন্দি, মারাঠি and নেপালি
*  () in বাংলা and অসমীয়া
*  (, ) in পাঞ্জাবি
*  () in গুজরাটি
*  () in উর্দু, সিন্ধি and পাঞ্জাবি
*  () in ফার্সি
*  () in গ্রীক
*  in Hausa
*  in Adamawa Fulfulde
*  in Wakhi,
*  in Malay, Swahili and Indonesian
*  in Javanese
*  in Turkmen
*  in Uzbek
*  in Somali
*  () in Udmurt

## তথ্যসূত্র

## বহিঃসংযোগ
* দুনিয়া শব্দের ধর্মীয় ব্যাখ্যা

বিষয়শ্রেণী:আরবি শব্দ ও বাক্যাংশ
বিষয়শ্রেণী:ইসলামি পরিভাষা
বিষয়শ্রেণী:ইসলামি দর্শন
মাসরুর আলী

**মাসরুর আলী** (জন্ম ১৫ মে ১৯৫১) একজন সাবেক পাকিস্তানি ক্রিকেটার এবং আম্পায়ার। তিনি ১৯৮৬ সালে একটি একদিনের আন্তর্জাতিক খেলায়  আম্পায়ারিত্ব করেন।

## আরও দেখুন

* একদিনের আন্তর্জাতিক ক্রিকেট আম্পায়ারদের তালিকা

## তথ্যসূত্র

## বহিঃসংযোগ

* 

বিষয়শ্রেণী:হায়দ্রাবাদের (পাকিস্তান) ক্রিকেটার
বিষয়শ্রেণী:সিন্ধু বি-এর ক্রিকেটার
বিষয়শ্রেণী:পাকিস্তান ইউনিভার্সিটিজের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানি একদিনের আন্তর্জাতিক ক্রিকেট আম্পায়ার
বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
আহমেদ শাহ দুররানি (আম্পায়ার)

**আহমেদ শাহ দুররানি** (; জন্ম ১৬ মে ১৯৭৫) একজন আফগান ক্রিকেট আম্পায়ার।  ১৪ ডিসেম্বর ২০১৬ সালে, সংযুক্ত আরব আমিরাত এবং আফগানিস্তানের মধ্যেকার তার প্রথম টি২০ আন্তর্জাতিক (টি২০আই) ম্যাচে আম্পায়ার হিসেবে অভিষেক ঘটান।  পরবর্তী বছরের,১৭ মার্চ ২০১৭ সালে আফগানিস্তান এবং আয়ারল্যান্ডের মধ্যেকার খেলার মাধ্যমে একদিনের আন্তর্জাতিক (ওডিআই) ম্যাচে অভিষেক ঘটে। 

## আরও দেখুন

* একদিনের আন্তর্জাতিক ক্রিকেট আম্পায়ারদের তালিকা
* টুয়েন্টি২০ আন্তর্জাতিক ক্রিকেট আম্পায়ারদের তালিকা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
ইসলাম খান (আম্পায়ার)

**ইসলাম খান** (জন্ম ২৬ নভেম্বর ১৯৫৩) একজন প্রাক্তন পাকিস্তানি ক্রিকেট আম্পায়ার । তিনি ১৯৯৪ এবং ১৯৯৫ সালের মধ্যে মাত্র দুটি ওডিআই খেলায় আম্পায়াররিত্ব করেন।

## আরও দেখুন

* একদিনের আন্তর্জাতিক ক্রিকেট আম্পায়ারদের তালিকা

## তথ্যসূত্র

বিষয়শ্রেণী:করাচির ব্যক্তি
বিষয়শ্রেণী:পাকিস্তানি একদিনের আন্তর্জাতিক ক্রিকেট আম্পায়ার
বিষয়শ্রেণী:জীবিত ব্যক্তি
বিষয়শ্রেণী:১৯৫৩-এ জন্ম
বিষয়শ্রেণী:মুহাজির ব্যক্তি
অতপ্ততনু

**অতপ্ততনু** () এমন একজনকে বোঝায় যে নিজেকে তপস তাপের অধীন করেনি।

## বুৎপত্তি
অতপ্ততনু এর উৎপত্তি অতপ্ত ও তনু থেকে। অতপ্ত – অর্থ 'জ্বলানো হয় নাই, উত্তপ্ত করা হয় নাই', এবং তনু অর্থ – 'শরীর, শারীরিক আত্ম'; অতএব, অতপ্ততনু এর আক্ষরিক অর্থ – 'যার শরীর বা ভর আগুনে প্রস্তুত হয় নাই', 'কাঁচা'।

## ইতিহাস ও অর্থ
যৌগিক শব্দটি ঋগ্বেদের মডল ৯-এর মন্ত্রগুলিতে দেখা যায়। পবমন সোমো দেবতাকে সম্বোধন করা সূক্তে, ঋষি পবিত্র প্রার্থনা করেন:

এই মন্ত্রে, অতপ্ততনুহ, তাকে বোঝায় যে নিজেকে তপসের তাপে বশীভূত করেনি, তদমহ বলতে বোঝায় যে কাঁচা এবং যিনি তাই, অনুষ্ট - সর্বোচ্চ আনন্দের অভিজ্ঞতা অর্জন করতে পারে না কারণ তার শরীর এখনো সঠিকভাবে প্রস্তুত নয় সে যে জ্ঞানের সন্ধান করে তা গ্রহণ করার জন্য।

স্বামী দয়ানন্দ সরস্বতী তার সত্যার্থ প্রকাশ (সত্যের আলো)-এ ব্যাখ্যা করেছেন যে তপস আক্ষরিক আগুন দিয়ে নিজের শরীরকে ছাপ দেত্তয়া বোঝায় না, এবং এটি পরবর্তী মন্ত্রে ঋষি পবিত্র দ্বারাও স্পষ্ট করা হয়েছে যা পড়ে:

তপস (বা তপস্যা) হল ব্যবহারিক শৃঙ্খলা; ভগবদ্গীতা (১৭.১৪) অনুসারে।

দেবতাদের উপাসনা, দুই জন্ম গ্রহণকারী, নিজের গুরুজন, শিক্ষক ও জ্ঞানী ব্যক্তিদের, বিশুদ্ধতা,  আচরণের সরলতা, শুদ্ধতা ও অহিংসা: এগুলো হল দেহের তপস্যা।

কৃষ্ণের সময়ে পণ্ডিতের উচ্চ শিক্ষার সমাপ্তি পর্যায়কে তপস্যা বলা হত। গান্ধী তপস্যাকে প্রেম, অহিংসা,  আত্ম-সহিষ্ণুতা ও আত্মত্যাগের পরীক্ষা বলে মনে করতেন, যা সত্যের সন্ধানে অপরিহার্য।

তদনুসারে, অতপ্ততনু এমন কাউকে বোঝায় যিনি এখনও এই ধরনের ব্যবহারিক শৃঙ্খলার অভিজ্ঞতা পাননি।

## তথ্যসূত্র

### উৎস

* 

বিষয়শ্রেণী:বেদান্ত
বিষয়শ্রেণী:সংস্কৃত শব্দ ও বাক্যাংশ
বিষয়শ্রেণী:হিন্দু দার্শনিক ধারণা
বিষয়শ্রেণী:বৌদ্ধ দার্শনিক ধারণা
বিষয়শ্রেণী:জৈন দার্শনিক ধারণা
বিষয়শ্রেণী:যোগশাস্ত্রের ধারণা
সিদ্দিক খান (আম্পায়ার)

**সিদ্দিক খান** (২ মার্চ ১৯৪৭ &#x2013; ২১ অক্টোবর ২০০৭) একজন পাকিস্তানি ক্রিকেট আম্পায়ার ছিলেন। ১৯৯০ থেকে ১৯৯৫  সাল পর্যন্ত  পাঁচটি একদিনের আন্তর্জাতিক (ওডিআই) খেলার মাধ্যমে অভিষেক ঘটান 

## আরও দেখুন

* একদিনের আন্তর্জাতিক ক্রিকেট আম্পায়ারদের তালিকা

## তথ্যসূত্র

## বহিঃসংযোগ

* 

বিষয়শ্রেণী:লাহোরের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:পাকিস্তানি একদিনের আন্তর্জাতিক ক্রিকেট আম্পায়ার
বিষয়শ্রেণী:২০০৭-এ মৃত্যু
বিষয়শ্রেণী:১৯৪৭-এ জন্ম
আতহার জাইদি (আম্পায়ার)

**আতহার জাইদি** (১২ নভেম্বর ১৯৪৬ – ৩০ নভেম্বর ২০১২) একজন পাকিস্তানি ক্রিকেট আম্পায়ার ছিলেন।১৯৯০ থেকে ২০০২ সাল পর্যন্ত আটটি টেস্ট ম্যাচ এবং ১৯৮৪ থেকে ১৯৯৯ সাল পর্যন্ত দশটি ওয়ানডে ম্যাচ আম্পায়ারিত্ব করেন।  

## আরও দেখুন

* টেস্ট ক্রিকেট আম্পায়ারদের তালিকা
* একদিনের আন্তর্জাতিক ক্রিকেট আম্পায়ারদের তালিকা

## তথ্যসূত্র

বিষয়শ্রেণী:পাকিস্তানি একদিনের আন্তর্জাতিক ক্রিকেট আম্পায়ার
বিষয়শ্রেণী:পাকিস্তানি টেস্ট ক্রিকেট আম্পায়ার
বিষয়শ্রেণী:লাহোরের ব্যক্তি
বিষয়শ্রেণী:২০১২-এ মৃত্যু
বিষয়শ্রেণী:১৯৪৬-এ জন্ম
জ্যাঞ্জার নৃত্য

থাম্ব
**জ্যাঞ্জার** হল একটি ঐতিহ্যবাহী বালিনিজ এবং ওসিং নৃত্যনাট্য পরিবেশনা যা ইন্দোনেশিয়ার বালি দ্বীপ থেকে উদ্ভূত হয়েছে। এই নৃত্য সাধারণত বালিতে বালিয় জাতি এবং জাভার পূর্বাঞ্চলীয় অঞ্চলের ওসিং জনজাতির লোকেদের দ্বারা পরিবেশিত হয়। জ্যাঞ্জার শব্দটির মোটামুটিভাবে অনুবাদ করলে তার মানে দাড়ায় *মোহ*। এই শব্দের মাধ্যমে এমন একজন ব্যাক্তির ইঙ্গিত দেওয়া হয় যে প্রেমে আত্মহারা হয়ে গিয়েছে। :৯৭

*জ্যাঞ্জার* হল ১৯২০-এর দশকে উদ্ভুত একটি সামাজিক নৃত্য, যদিও এর উৎপত্তির সঠিক তারিখ অজানা  :17, 161 আই মাডে ক্রেডেক দাবি করেন যে  উত্তর বালির মেনিয়ালি গ্রামে *জ্যাঞ্জার নৃত্যের* উদ্ভব হয়েছিল এবং এতে প্রদর্শিত গানগুলি ছিল এলাকায় ঘোড়া চালকদের সাধারণ গান।':১০১

*জ্যাঞ্জার* একটি  কৌতুকপূর্ণ এবং যুবকদের দ্বারা পরিবেশিত দলগত নৃত্যশৈলী।:৯২ একটি মূকনাট্য এবং একটি স্বাগত গান দিয়ে এই নৃত্যের সূচনা হয়। :১৬১ এর পরে ১২ জন পুরুষ নর্তক (*কেকাক*) তাদের  নৃত্য পরিবেশনা শুরু করেন। তাদের পরিবেশনা শেষ হয়ে গেলে তারা ছয়জনের দুটি দলে ভাগ হয়ে যায় এবং একে অপরের মুখোমুখি দুটি সারিতে বসে। এরপর একটি মহিলা দল (*জ্যাঞ্জার*) নাটমঞ্চে প্রবেশ করে এবং একটি ঐতিহ্যবাহী লোকগীত গায়,:১৬১ গানের সাথে বাহু আন্দোলিত করে তারা একটি ধীরগতির নৃত্য পরিবেশন করে।:১০০ এই নৃত্য পরিবেশনা শেষ হলে তারা পুরুষদের ন্যায় ছয়জন করে দুটি দলে ভাগ হয়ে দুটি লাইন তৈরি করে ও পুরুষ নৃত্যশিল্পীদের সাথে নৃত্য পরিবেশনের স্থান বা মঞ্চের চারপাশে একটি সীমানা তৈরি করে।:১৬১ এই উদ্বোধনের পরে একটি নাটক হয়, যা মুলবস্তু সাধারনত কিছু ঘরোয়া বিষয়ের উপর নির্ভর করে রচিত হয়।:১৬২

## তথ্যসূত্র

বিষয়শ্রেণী:বালির নৃত্য
বিষয়শ্রেণী:ইন্দোনেশিয় লোকনৃত্য
মেমিল-বুচিমগে

***মেমিল-বুচিমগে*** ( 메밀부침개 ) বা **মেমিলবুচিমগা** অথবা **বাকউইট প্যানকেক** হল বিভিন্ন ধরণের *বুচিমগা*, বা কোরিয়ান প্যানকেকের প্রকার। এটি একটি ক্রেপ-জাতীয় (খুব পাতলা প্যানকেক) খাবার যা পাতলা বাকউইট বাটা এবং স্থানীয়ভাবে উতপাদিত নাপা বাঁধাকপি দিয়ে তৈরি।

অন্যান্য বাকউইটের খাবারের সাথে, এটি গ্যাংওয়ান প্রদেশের একটি ঐতিহ্যবাহী স্থানীয় বিশেষত্ব। এইসব অঞ্চলে শীতল পর্বতীয় জলবায়ুর কারণে বাকউইট ব্যাপকভাবে চাষ করা হয়। পিয়ংচাং এবং জিওংসিওন কাউন্টিগুলিতে *মেমিলমুক* (বাকউইট জেলি) এবং *মেমিলগুকসু* (বাকউইট নুডলস) -এর মতো বাকউইটের বিভিন্ন খাবারের জন্য বিখ্যাত। পিয়ংচ্যাং-এর বৃহত্তম স্থানীয় উৎসবকে মেমিলবুচিগি উৎসব বলা হত যার ২০১৫ সালে পিয়ংচ্যাং ফেস্টিভ্যাল নামকরণ হয়। পিয়ংচ্যাং মার্কেটে অসংখ্য মেমিলবুচিমগা কিনতে পাওয়া যায়। প্রতি পাঁচ দিনে পিয়ংচাং-এ একটি কৃষকের বাজার বসে। 
বাম|থাম্ব| ''মেমিলবুচিমগে''
বাকউইট ময়দা এবং জল মিশিয়ে একটি পাতলা গোলা বা পিটালি গোলা তৈরি করা হয়। কখনও কখনও এতে অল্প পরিমাণে গমের আটা বা স্টার্চ যোগ করা যেতে পারে কারণ বাকউইটে কম আঠালো উপাদান থাকে। ঐতিহ্যগত উপায়ে, জলের সাথে মিশ্রিত বাকউইটকে পেষনযন্ত্রের সাহায্যে পেষা ও বাটা হয় এবং একটি চালুনি দিয়ে ছেঁকে নেওয়া হয়। ছেঁকে নেওয়া গোলা একটি *সোডাঙ* (소당) -এর উপর রান্না করা হয় যা একটি *সোটের* ঢাকনা। সোটে হল একটি ঐতিহ্যবাহী বড় পাত্র যা ভাজার জন্য ব্যবহৃত হয়। উল্লম্বভাবে টুকরো করে কাটা নুন মেশানো নাপা বাঁধাকপি এবং স্ক্যালিয়নগুলির বেশ কয়েকটি টুকরো উত্তপ্ত *সোডাঙের* উপর রাখা হয় এবং তাদের উপর প্রস্তুত গোলাটি ঢেলে দেওয়া হয়। টক কিমচির বদলে বাঁধাকপি দিয়ে রান্নাটি করা যেতে পারে। *মেমিলবুচিমগা* তৈরি করার সময় গোলাটি খুব অল্প করে ঢালতে হবে যাতে একটি পাতলা স্তর তৈরি হয়, কারণ ঘন *মেমিলবুচিমগা* কম সুস্বাদু বলে মনে করা হয়। *মেমিলবুচিমগা* রান্না করতে পেরিলা তেল ব্যবহার করা হয়।

## তথ্যসূত্র

বিষয়শ্রেণী:কেক
উমায়ম্মা রানী

**"অস্বতী থিরুনাল" উমায়াম্মা**, **রানী উমায়াম্মা** বা **রানী আশুরে (অস্বতী)**  (মৃত্যু ১৯৬৮), ছিলেন দক্ষিণ ভারতের ভেনাদ বা ভেনাতুর   অঞ্চলের রাজকীয় রানী। তার শাসনকাল ছিল ১৬৭৭ থেকে ১৬৮৪ সাল। তার ছোট ভাগ্নে (তার বড় বোন ঊর্ধ্বতন রানী মাকায়রাম থিরুনালের ছেলে) ছিলেন রবি বর্মা। তিনি ঊর্ধ্বতন রানী মাকাইরাম থিরুনালের অধীনে আটিঙ্গালের কনিষ্ঠ রানী ছিলেন এবং পরবর্তীকালে তিনি আটিঙ্গালের প্রধান রানী হিসাবে নিযুক্ত হয়েছিলেন।  

রবিবর্মা ত্রিপ্পাপুরের রাজা হিসেবে শাসন করার সময় (১৬৮৪-১৭১৮), উমায়াম্মা তার স্বরূপমের উপর সার্বভৌম ক্ষমতা বজায় রেখেছিলেন। তিনি কেরালায় ইংরেজ এবং ডাচ ফ্যাক্টরদের সাথে স্বাধীনভাবে আলোচনা করতে সক্ষম ছিলেন।   ইংরেজ ইস্ট ইন্ডিয়া কোম্পানি ১৬৮৮ সালে উমায়াম্মার কাছ থেকে ভিলিনজাম (ব্রিনজহন) এবং রুটেরা (ভালিয়াথুরা বা ভেট্টুর) কারখানার অঞ্চলগুলির অধিকার গ্রহন করে।  ১৬৯৪ সালে রানীর কাছ থেকে আনজেঙ্গোতে একটি দুর্গ নির্মাণের অনুমতি নেওয়া হয়েছিল। উমায়াম্মা আটিঙ্গালের নিকটবর্তী এডাভাতে ডেনিসীয়দের সাথে একটি চুক্তিও সম্পন্ন করেন।  

ইতিহাসবিদ কেভিকে আইয়ারের মতে, রানী উমায়াম্মা তার রাজনৈতিক চিন্তাধারা ও সুবুদ্ধির মাধ্যমে রাজ্যের এক জোড়ালো প্রশাসনিক ভিত্তি তৈরি করতে সক্ষম হয়েছিলেন যার উপর তার নাতি মার্থান্ডা ভার্মা আধুনিক ত্রাভাঙ্কোরের শক্তিশালী রাজ্য নির্মাণ করেছিলেন।  ডাচ কমান্ডার হেনরিক ভ্যান রিডে (যিনি ১৬৭৭ সালে উমায়াম্মার সাথে দেখা করেছিলেন) তিনি ১৬৯৪ সালে উমায়াম্মার সম্পর্কে লিখেছিলেন। তার ব্যক্তিগত লেখা থেকে জানা যায় যে আটিঙ্গাল সেই সময়ে প্রায় ৩০,০০ লোকের বিশাল সৈন্যবাহিনী গচ্ছিত রাখতে সক্ষম ছিল।   রানী উমায়াম্মা ১৯৬৮ সালে ভ্যালিয়াথুরায় তার শেষ নিঃশ্বাস ত্যাগ করেন।  

## তথ্যসূত্র


বিষয়শ্রেণী:১৬৯৮-এ মৃত্যু
বিষয়শ্রেণী:কেরলের নারী
বিষয়শ্রেণী:কালিকট জেলার ব্যক্তি
বিষয়শ্রেণী:১৭শ শতাব্দীর ভারতীয় ব্যক্তি
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:মালয়ালী ব্যক্তি
বিষয়শ্রেণী:ভারতীয় রাজকীয় নারী
বিষয়শ্রেণী:কেরলের ইতিহাস
বিষয়শ্রেণী:ত্রাভাঙ্কোর রাজপরিবার
হোসে পিয়েন্দিবেনে

**হোসে মিগেল পিয়েন্দিবেনে ফেরারি** (, ; ৫ জুন ১৮৯০ – ১২ নভেম্বর ১৯৬৯; **হোসে পিয়েন্দিবেনে** নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পেনিয়ারোল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন।

পিয়েন্দিবেনে ১৯০৯ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৩ সাল পর্যন্ত তিনি সর্বমোট ৪৩ ম্যাচে ২২টি গোল করেছিলেন। তিনি উরুগুয়ের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯২০ এবং ১৯২১) অংশগ্রহণ করেছিলেন, যার মধ্যে, ১৯১৬, ১৯১৭ এবং ১৯২০ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

## আন্তর্জাতিক ফুটবল
পিয়েন্দিবেনে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

## ব্যক্তিগত জীবন
হোসে মিগেল পিয়েন্দিবেনে ফেরারি ১৮৯০ সালের ৫ই জুন তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৯ সালের ১২ই নভেম্বর তারিখে, উরুগুয়েতে ৭৯ বছর বয়সে তিনি মৃত্যুবরণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৮৯০-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:উরুগুয়েয়ীয় ফুটবলার
বিষয়শ্রেণী:উরুগুয়ের পুরুষ আন্তর্জাতিক ফুটবলার
বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
বিষয়শ্রেণী:উরুগুয়ের ফুটবল ম্যানেজার
বিষয়শ্রেণী:উরুগুয়েয়ীয় প্রথম বিভাগের খেলোয়াড়
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
সাইফ আল-আদেল

**সাইফ আল-আদেল** ( আরবি: سيف العدل ; জন্ম: ১১ এপ্রিল, ১৯৬০/৬৩ ইং ) **বা মোহাম্মদ সালাহ উদ্দিন জাইদান**  হলেন একজন প্রাক্তন মিশরীয় কর্নেল  বিস্ফোরক বিশেষজ্ঞ, যিনি আল-কায়েদার বর্তমান *[[দে ফাক্তো|ডি ফ্যাক্টো]]* নেতা বলে ব্যাপকভাবে বিশ্বাস করা হয়।  তানজানিয়া ও কেনিয়ায় মার্কিন যুক্তরাষ্ট্রের দূতাবাসে বোমা হামলায় মার্কিন যুক্তরাষ্ট্র সাইফকে অভিযুক্ত করেছিল।

২০২৩ সালের জাতিসংঘের একটি প্রতিবেদন সদস্য রাষ্ট্রের গোয়েন্দাদের উদ্ধৃত করে এই সিদ্ধান্তে উপনীত হয়েছে যে, সাইফ আল-আদেলকে আল-কায়েদার *ডি-ফ্যাক্টো* নেতা মনোনীত করা হয়েছিল কিন্তু আফগান সরকারের রাজনৈতিক সংবেদনশীলতার জন্যে তাকে আনুষ্ঠানিকভাবে আমির হিসাবে ঘোষণা করা হয়নি। কাবুলে আয়মান আল-জাওয়াহিরিকে হত্যা করা এবং ইরানে সাইফ আল-আদেলের অবস্থান নিয়ে উত্থাপিত ধর্মতাত্ত্বিক ও অপারেশনাল চ্যালেঞ্জগুলি স্বীকার করে প্রকাশ্যে তা ঘোষিত হয়নি। 

মিশরীয় কর্তৃপক্ষের মতে সাইফ সম্পর্কিত এফবিআই তথ্য আল-কায়েদার দুই সদস্যের জীবনীকে বিভ্রান্ত করেছে। প্রথম, 'মুহাম্মদ সালাহ উদ্দিন জাইদান', যিনি সাইফ আল-আদেল নামে পরিচিত, একজন অর্থনীতি স্নাতক এবং ১৯৯১ সালে তিনি আল-কায়েদায় যোগ দান করেছিলেন; কিন্তু তিনি কখনো মিশরীয় ইসলামি জিহাদের সদস্য ছিলেন না। অপর এক ব্যক্তি হলেন মুহাম্মদ ইব্রাহিম মাকাউই', একজন সাবেক মিশরীয় স্পেশাল ফোর্সের কর্নেল এবং মিশরীয় ইসলামি জিহাদের একজন প্রাক্তন সদস্য, যিনি কারাগার থেকে মুক্তি পাওয়ার পর ১৯৮৭ সালে আফগানিস্তানে যান এবং পরবর্তীতে আল-কায়েদার একজন চার্টার সদস্য হিসাবে যোগদান করেন। সাইফ উসামা বিন লাদেনের ব্যক্তিগত নিরাপত্তার একজন তত্ত্বাবধায়ক ছিল এবং তাকে জিহাদি আন্দোলনের মধ্যে একজন "অভিজ্ঞ পেশাদার সৈনিক" হিসাবে বর্ণনা করা হয়। 

অভিযোগ অনুযায়ী, আদেল আল-কায়েদার *মজলিস আল শুরার* সদস্য এবং এর সামরিক কমিটির সদস্য। তিনি আফগানিস্তান, পাকিস্তান ও সুদানে আলকায়েদা ও মিশরীয় ইসলামি জিহাদের সদস্য এবং জাতিসংঘ বিরোধী সোমালি উপজাতিদের সামরিক ও গোয়েন্দা প্রশিক্ষণ প্রদান করেছেন।  এটাও সম্ভব হতে পারে যে, তার প্রশিক্ষণার্থীরা ১৯৯৩ সালে সংঘটিত মোগাদিশুর যুদ্ধে সোমালিদের অন্তর্ভুক্ত করেছিলেন এবং কেনিয়া সীমান্তের কাছে সোমালিয়ার রাস কামবোনিতে তিনি আল-কায়েদার প্রশিক্ষণ কেন্দ্র স্থাপন করেছিলেন।

আদেলকে মিশরীয় ইসলামি জিহাদের সাথে জড়িত থাকা এবং ১৯৮৭ সালে মিশর সরকারকে উৎখাতের চেষ্টা করার অভিযুক্ত করা হয়েছিল। এই অভিযোগ খারিজ হওয়ার পর ১৯৮৮ সালে তিনি আফগানিস্তানে সোভিয়েত আক্রমণ প্রতিহত করার জন্য মুজাহিদদের সাথে যোগ দিতে দেশ ত্যাগ করেন। তিনি আবু তালহা আল-সুদানী, সাইফ আল-ইসলাম আল-মাসরি, আবু জাফর আল-মাসরি ও আবু সালিম আলমসরির সাথে দক্ষিণ লেবাননে ভ্রমণ করেছিলেন বলে মনে করা হয়, যেখানে তিনি হিজবুল্লাহর সাথে প্রশিক্ষণ নেন। 

সুদানের খার্তুমে অ্যাডেল রিক্রুটার জিহাদিদের তিনি শিখিয়েছিলেন কীভাবে বিস্ফোরক সামলাতে হয়।  সিনিয়র নেতা সাইদ আল-মাসরি এবং মাহফুজ উলদ আল-ওয়ালিদের সাথে তাদের মৃত্যুদণ্ড কার্যকরের দুই মাস আগে তিনি আল কায়েদার ''মজলিসে শুরাতে'' ১১ সেপ্টেম্বরের হামলার বিরোধিতা করেছিলেন বলে মনে করা হয়। 

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:২০শ শতাব্দীর অপরাধী
বিষয়শ্রেণী:আল-কায়েদা নেতা
বিষয়শ্রেণী:মিশরীয় আল-কায়েদার সদস্য
বিষয়শ্রেণী:এফবিআই দাগী সন্ত্রাসী
বিষয়শ্রেণী:কুতুবিবাদ
বিষয়শ্রেণী:জীবিত ব্যক্তি
বিষয়শ্রেণী:১৯৬০-এর দশকে জন্ম
বিষয়শ্রেণী:সালাফি জিহাদি
যমুনা ঢাকি (টেলিভিশন ধারাবাহিক)

**যমুনা ঢাকি** হলো একটি ২০২০ ভারতীয় বাংলা ভাষার রোমান্টিক থ্রিলার ড্রামা টেলিভিশন ধারাবাহিক যা ১৩ জুলাই ২০২০-এ জি বাংলায় সম্প্রচারিত হয়েছিল। এটি সম্প্রচারিত হওয়ার আগে ডিজিটাল প্ল্যাটফর্ম জি৫-এও উপলব্ধ ছিল। এটি প্রযোজনা করেছেন ব্লুজ প্রোডাকশনের স্নেহাশিষ চক্রবর্তী। প্রায় ২ বছর সফলভাবে চালানোর পর, এটি ১ জুলাই ২০২২-এ শেষ হয়।

## পটভূমি

এই ধারাবাহিক যমুনা নামের একটি মেয়ের গল্প বর্ণনা করে, যে তার বাবার হয়ে ঢাক বাজাতে রায়ের প্রাসাদে যায়। যমুনা একজন ঢাক বাদক হিসাবে তার বাবার অবস্থান নিতে বাধ্য হয়। যখন তিনি একটি অভিজাত পরিবারে বিয়ে করেন, তখন তিনি তার ব্যক্তিগত এবং পেশাগত জীবনে ভারসাম্য বজায় রাখতে সংগ্রাম করেন।

## অভিনয়ে

* রুবেল দাস - সঙ্গীত রায়
* শ্বেতা ভট্টাচার্য - যমুনা রায়/জ্যোতি সেন
* দেবযানী চট্টোপাধ্যায় - অনুরাধা রায়
* কৌশিক ব্যানার্জি - কেদার রায়
* কাঞ্চনা মৈত্র - রাগিনী
* সায়ন্তনী মজুমদার - রুমনি
* অনন্যা বিশ্বাস - তাথোই রায়
* সুশোভন সোনু রায় - প্রতিবেশী/কেদার রায়ের প্রতিবেশী
* ইন্দ্রাক্ষী দে - আর্যা চৌধুরী
* মাহি কর - কৃষ্ণা/যমুনার বোন
* পায়েল সরকার - শ্রী রায়
* জুঁই সরকার - রাজন্যা
* রেশমি ভট্টাচার্য - ভেদ মা
* রাজিব বন্দোপাধ্যায় - ভেদ বাবা

## তথ্যসূত্র
 

বিষয়শ্রেণী:জি বাংলার মৌলিক অনুষ্ঠান
বিষয়শ্রেণী:ভারতীয় টেলিভিশন নাটক
বিষয়শ্রেণী:২০২২-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০২০-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতীয় নাট্য টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
চালতার টক

***ওউ খাট্টা*** (    ) বা **চালতার টক** হল একটি মিষ্টি এবং টক চাটনি বা মোরব্বা যা বিশেষ পদ্ধতিতে গুড়ের মধ্যে *ওউ*  বা চালতা দিয়ে তৈরি করা হয়। এটি ভারতের ওড়িশা রাজ্যের খাদ্য। এছাড়া পশ্চিমবঙ্গে বসবাসকারী উৎকল ব্রাহ্মণদের মধ্যেও চালতা টক খাদ্য হিসেবে ব্যবহৃত হয়। বেশিরভাগই বর্ষা-পরবর্তী মৌসুমে এই চাটনি খাওয়া হয়। কখনও কখনও ওড়িশার স্থানীয় *[[ডাল]]* বা *ডালমায়* *ওউ* বা চালতা* যোগ করা হয়। চালতা একটি [[ভিটামিন সি]] সমৃদ্ধ সব্জী। [[ওড়িয়া ভাষা]]<nowiki/>য় চালতাকে ওউ বলে ডাকা হয়। চালতা বা ওউ দিয়ে এই চাটনি তৈরী হয় তাই এর স্থানীয় নাম ওউ খাট্টা।

জনপ্রিয় ওড়িয়া কিংবদন্তি অনুসারে ওউ বা চালতা *গাছ'' শুধুমাত্র স্বর্গে পাওয়া যেত। দেবী পার্বতী পানের লতা এবং ওউ গাছকে পৃথিবীতে নিয়ে আসেন ও তারপর থেকে এই গাছের ফলন হয়।

এটি একটি টক স্বাদের ফল। তাই একে সুস্বাদু করে তুলতে একে গুড় বা চিনি দিয়ে রান্না করা হয়। যারা চিনি পছন্দ করেন না তারা এটিকে টক সরিষা এবং রসুন বাটা দিয়ে সাথে লাল মরিচের গুঁড়ো দিয়ে রান্না করেন।

চালতার চাটনি বা ওউ খাট্টা প্রস্তুত করতে হলে প্রথমে চালতা ভালভাবে পরিষ্কার করে শুকিয়ে নিতে হয়। তারপর চালতার সমস্ত পাপড়ি কেটে ফেলতে হয়। এই পাপড়িগুলি কিছুটা পিচ্ছিল তাই সাবধানে না কাটলে হাত কেটে যাওয়ার সম্ভাবনা থাকে। প্রতিটি পাপড়ির উভয় দিক থেকে বাইরের খোসা ছাড়িয়ে নিতে হয়। তারপর উল্লম্বভাবে প্রতিটি খোসা ছাড়ানো পাপড়ি আঙুলের আকারের টুকরো করে কেটে নিতে হবে। তারপর কাটা ওউ, ২ কাপ জল, লবণ, ১/৪ চা চামচ হলুদ গুঁড়া একটি পাত্রে মিশিয়ে মাঝারি আঁচে ওউ টুকরাগুলি ভালভাবে সেদ্ধ হওয়া পর্যন্ত ফুটতে দিতে হবে। ওউ সেদ্ধ হয়ে গেলে আগুন নিভিয়ে রান্না করা সমস্ত ওউয়ের টুকরো সংগ্রহ করে একপাশে রাখতে হবে। এরপর অন্য একটি প্যানে তেল গরম করতে হবে ও তাতে জিরা, সরিষা যোগ করতে হবে। জিরা ও সরিষা বীজ গরম তেলে ফাটতে শুরু করবে। এরপর কারি পাতা, কষা আদা ও লাল মরিচ দিয়ে কয়েক সেকেন্ডের জন্য ভাজতে হবে। এবার রান্না করা ওউ টুকরো,  গুড় বা চিনি, ১/৪ চা চামচ হলুদ গুঁড়া, লবণ দিয়ে সবকিছু ভালো করে মেশাতে হবে। গুড় বা চিনি গলতে শুরু করবে আর মাঝে মাঝে নাড়া দিতে হবে। এরপর কোড়ানো নারকেল ও ১ কাপ জল মিশিয়ে দ্রুত নেড়ে দিতে হবে ও ১০ মিনিট অপেক্ষা করতে হবে। চাটনী ঘন না হওয়া পর্যন্ত রান্না করতে হবে। এরপর আঁচ বন্ধ করে কিছু ভাজা লাল লঙ্কা-জিরার গুঁড়া ছিটিয়ে দিতে হবে। সবকিছু হয়ে যাওয়ার পর চাটনীটি ভালভাবে নেড়ে  নিতে হবে। ভাপানো ভাতের সাথে এই ওউ খাট্টা বা চালতার টক পরিবেশন করা যায়।

## তথ্যসূত্র

বিষয়শ্রেণী:ওড়িয়া রন্ধনশৈলী
কানুন (আইন)

**কানুন** হল একটি আরবি শব্দ, যা মুসলিম সার্বভৌমদের দ্বারা প্রতিষ্ঠিত আইনকে বোঝায়, বিশেষ করে অটোমান সুলতানদের দ্বারা প্রবর্তিত প্রশাসনিক, অর্থনৈতিক এবং ফৌজদারি আইনের সংস্থা। এটি শরীয়তের সাথে বিপরীতে ব্যবহৃত হয়, যা মুসলিম আইনবিদদের দ্বারা ব্যাখ্যা করা আইনের অংশ। এভাবে এটি প্রায়শই "বংশীয় আইন" হিসাবে অনুবাদ করা হয়।

বিষয়শ্রেণী:আরবি শব্দ ও বাক্যাংশ
বিষয়শ্রেণী:ইসলামি আইন
বিষয়শ্রেণী:ইসলামি পরিভাষা
বিষয়শ্রেণী:আইন সংহিতা
বিষয়শ্রেণী:আইনি ব্যবস্থা
দই বেগুন

**দহি বাইগানা**  বা **দই বেগুন** হল একটি সুপ্রসিদ্ধ ওড়িয়া খাবার যা বিশেষ করে উৎসবের সময় দই (দই) এবং বেগুন একসাথে মিশিয়ে তৈরি করা হয়। এই খাবারটি পেঁয়াজ এবং রসুন ব্যবহার না করেই তৈরি করা যেতে পারে, বিশেষ করে যখন কিছু শুভ উৎসবে এই রান্না করা হয়, তখন এতে পেঁয়াজ এবং রসুন যোগ করার অনুমতি দেওয়া হয় না।  এই রান্নাটি উড়িষ্যার রন্ধনশৈলীর অন্তর্গত একটি সুস্বাদু ও জনপ্রিয় খাবার। উড়ীষ্যার অন্যান্য খাবারের মতোই এই রান্নার খ্যাতি উড়িষ্যা জেলার সীমানার বাইরে পৌছে গেছে। প্রতিবেশি রাজ্য পশ্চিমবঙ্গেও এই পদটি কোথাও কোথাও রান্না করা হয়।  
## উপাদান
বেগুন এবং দই ছাড়াও, কেউ উদ্ভিজ্জ তেল বা ঘি, সরিষার বীজ, জিরা ( *জিরা* ), মেথি বীজ ( *মেথি* ), মৌরি বীজ ( *পান মহুরি* ), শুকনো লঙ্কা ( *সুখিলা লঙ্কা মারিচা* ), কারি পাতা ( *ভ্রুশঙ্গ পাত্র* ) ইত্যাদি উপাদান এই রান্নায় ব্যবহার করতে পারেন। মৌরি, আদা, কাঁচা মরিচ, লবণ ও চিনি এই রান্নার মশলা হিসাবে ব্যবহার হয়। 
## প্রকারভেদ
কাশ্মীরি রন্ধনশৈলীতে দহি বাইগানার কিছু ভিন্ন প্রকরনের রন্ধন প্রক্রিয়া দেখা যা।য় কারণ কাশ্মীরি সংস্করণের থালায় মশলা বাটা এবং প্রচুর লংকা গুঁড়া যোগ করা হয় যা ওড়িয়া রন্ধন শৈলীর থেকে অনেক ভিন্ন। কাশ্মীরি রন্ধনশৈলীতে দই বেগুনের রং ঠিক হলুদ সাদা হয়না। বরং এই প্রকার দই বেগুনের কিছুটা সোনালি বর্ন থাকে।

## তথ্যসূত্র

বিষয়শ্রেণী:ভারতের নিরামিষ পদ
বিষয়শ্রেণী:বেগুনের পদ
বিষয়শ্রেণী:ওড়িয়া রন্ধনশৈলী
শৌভিক দে সরকার

**শৌভিক দে সরকার** হলেন বিশ শতকের নব্বই দশকের ভারতীয় বাঙালি কবি, সাহিত্যিক ও অনুবাদক।  তিনি তেলুগু সাহিত্যিক 
ওয়াই বি সত্যনারায়ণের * মাই ফাদার বালাইয়া*  নামের এক দলিত পরিবারের আত্মকথা-*আমার বাবা বালাইয়া*  বাংলায় অনুবাদের জন্য ২০২২ খ্রিস্টাব্দে সাহিত্য অকাদেমি পুরস্কার লাভ করেন।  

## জন্ম ও প্রারম্ভিক জীবন
শৌভিকের ছোটবেলা কেটেছে রেলওয়ে টাউনশিপ। তিনি আলিপুরদুয়ারের গোবিন্দ হাই স্কুলের শিক্ষক। ইংরাজী বিষয়ে শিক্ষকতার পাশাপাশি নিয়মিত সাহিত্যচর্চা করেন তিনি। মূলত মৌলিক কবিতা ও অনুবাদ সাহিত্যের প্রতি তার প্রবল আকর্ষণ। 

## সাহিত্যকর্ম
শৌভিক দে সরকারের প্রথম কাব্যগ্রন্থ - *শীত ও বয়সন্ধির হাসপাতাল* প্রকাশিত হয় ১৯৯৫ খ্রিস্টাব্দে।  ২০১৩ খ্রিস্টাব্দে প্রকাশিত হয় *দখলসূত্র* জলপাইগুড়ি হতে প্রকাশিত *এখন বাংলা কবিতার কাগজ* উদ্যোগে।  তার রচিত মৌলিক কাব্যগ্রন্থ ও অনূদিত উল্লেখযোগ্য গ্রন্থ গুলি হল-

## রচনাসম্ভার
; কাব্যগ্রন্থ—
* *একটি মৃদু লাল রেখা*
* *যাত্রাবাড়ি*
* *দখলসূত্র* (২০১৩)
* *অনুগত বাফার*
* *ছায়াজোত*
; অনুবাদ—
* আলবানিয়ার গুরুত্বপূর্ণ কবি *আলিয়া ভেলাজ-এর কবিতা* 
* *রবের্তো বোলানিওর কবিতা*
* *খুলিও কোর্তাস্যার -এর কবিতা*
* *রুদ্রমূর্তি চেরান'-এর কবিতা*
* *নামদেও ধাসাল'-এর কবিতা*
* *সদত হসন মন্টো'র ‘স্যাম চাচাকে লেখা চিঠি’ *
* *খুতুত*
* *ফেদেরিকো গারসিয়া লোরকার নাটক* 
* *বেরনার্দা আলবার বাড়ি*
* *আমার বাবা বালাইয়া* (২০২০)

ডুয়ার্সের বহুভাষাভাষী মানুষজনের মিশ্র সংস্কৃতির মধ্যে থেকেও শৌভিক দে সরকার উত্তরবঙ্গে বাংলা সাহিত্যচর্চায় নিয়োজিত আছেন। পত্রপত্রিকার প্রকাশনায় ও বইমেলা সংগঠনের কাজেও যুক্ত থেকে তিনি সাহিত্য সমাবেশ বা উৎসবে নিয়মিতই অংশ নেন। তিনি ২০১৩ খ্রিস্টাব্দে সাহিত্য অকাদেমির 'ইয়ং রাইটার্স মিট' অংশগ্রহণ করেন। ২০১৬ খ্রিস্টাব্দে অংশ নেন 'অনুবাদ-ট্রানশ্লেশন ফেস্টাভ্যাল'-এ। ২০১৯ খ্রিস্টাব্দে 'সঙ্গম হাউস ইন্টারন্যাশনাল রাইটার্স রেসিডেন্সি' সহ বেশ কিছু জাতীয় ও আন্তর্জাতিক সাহিত্য উৎসব ও রেসিডেন্সিতে যোগ দিয়েছেন।

## সম্মাননা

* *কবিতা পাক্ষিক পুরস্কার* (২০০৫ )
* *মল্লার সম্মান* (২০১৭)
* *ভাষানগর-মল্লিকা সেনগুপ্ত পুরস্কার* (২০১৯)
* *[[সাহিত্য অকাদেমি পুরস্কার]]* (২০২২) - তেলুগু সাহিত্যিক ওয়াই বি সত্যনারায়ণের ২০১১ খ্রিস্টাব্দে প্রকাশিত *মাই ফাদার বালাইয়া* নামের এক দলিত পরিবারের আত্মকথা-  *আমার বাবা বালাইয়া* বাংলায় অনুবাদের জন্য
* পশ্চিমবঙ্গ বাংলা আকাদেমির *লীলা রায় সাহিত্য পুরস্কার* (২০২৩) - রবের্তো বোলানিওর অনুবাদ গ্রন্থ “ফোনকল ও অন্যান্য গল্প”-এর জন্য। (২০২৩) 

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলিপুরদুয়ার জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী